अध्ययन के नतीजे चौंकाने वाले थे। शोधकर्ताओं ने पाया कि सार्वजनिक स्वास्थ्य केंद्रों में प्रसव के विभिन्न चरणों में देखभाल संबंधी गुणवत्ता में बड़े पैमाने पर खामियां थीं। इनमें मुख्य रूप से हाथों की खराब हाइजीन, संक्रमित उपकरणों का उपयोग, अपर्याप्त देखभाल, प्रसव से पहले और प्रसव के बाद नियमित निगरानी की कमी, प्रसव कक्ष और उसके बाद रखे जाने वाले वार्ड में प्राइवेसी की कमी आदि शामिल हैं। इसके अलावा, कुछ मामलों में सार्वजनिक स्वास्थ्य सेवाओं में पैसे मांगने और दुर्व्यवहार की घटनाएं भी देखने को मिलीं।